text: Ladywalk får endnu flere deltagere
  30 maj 2011 kl. 09.24
  4.000 kvinder går Ladywalk i Sønderborg. Mænd ingen adgang.
  Aftenens Ladywalk får  4.000 deltagere. Det er 700 flere end sidste år.
  Mænd har ingen adgang til gåturen - bortset fra hjælpere og Sønderborg Pipes and Drums, der skal underholde.
  Det er Fodslaw Sønderborg, der er den lokale arrangør af Ladywalk.
  Det er 4. gang Ladywalk afholdes i Sønderborg og 11. gang på landsplan. Det afvikles i Aarhus, København, Frederikshavn, Aalborg, Agger, Rønne, Odense, Nakskov, Sønderborg og Skælskør.
  Det koster 140 kr. at deltage.
  Ladywalk støtter sygdomsramte kvinder, og overskuddet går i år til Hjerteforeningen og Scleroseforeningen.
  Turen er på 7 eller 12 km.
  